স্বামী বিবেকানন্দ
স্বামী বিবেকানন্দের জন্ম-সার্ধশতবর্ষ ভারত ও ভারতের বাইরে মহাসমারোহে পালিত হয়েছে। ভারতের ক্রীড়া ও যুবকল্যাণ মন্ত্রক বিশেষভাবে ২০১৩ খ্রিস্টাব্দকে উদযাপন করেছে। রামকৃষ্ণ মঠ ও রামকৃষ্ণ মিশন, ভারতের কেন্দ্রীয় ও রাজ্য সরকারগুলি, বিভন্ন শিক্ষা প্রতিষ্ঠান ও যুব গোষ্ঠীর পক্ষ থেকে এই উপলক্ষে বর্ষব্যাপী অনুষ্ঠানের আয়োজন করা হয়েছিল। বাঙালি চলচ্চিত্র পরিচালক উৎপল সিংহ বিবেকানন্দের সার্ধশততম জন্মজয়ন্তী উপলক্ষে "" নামে একটি চলচ্চিত্র নির্মাণ করেন।
শারা চ্যাপম্যান বুল
সারা বিবেকানন্দের একজন শিষ্য ছিলেন। তিনি ভগবদ গীতা পড়ার পর এবং বিবেকানন্দের শিষ্য হবার পর প্রাচ্যের ধর্ম-দর্শন বিশেষ করে বেদান্ত দর্শনের প্রতি অনুরক্ত হন। সারার সাথে স্বামী বিবেকানন্দের পরিচয় হয় ১৮৯৪ সালের বসন্তে। সারা স্বামীজীর গভীর আধ্যাত্মিক ও দার্শনিক জ্ঞানে মোহিত হন। ১৮৯৫ সালের গ্রীষ্মে সারা স্বামীজীকে তার বাড়িতে আমন্ত্রণ করেন। স্বামীজী ছাড়াও তিনি অধ্যাপক উইলিয়াম জেমসকে নিমন্ত্রণ করেন। তাদের ভিতর দীর্ঘ আলাপন হয়। পরবর্তীতে তিনি বিবেকানন্দকে তাঁর ‘ভারতীয় সন্তান’ ও ‘গুরু’ হিসেবে গ্রহন করেন। বিবেকানন্দ তাঁকে ‘ধীর মাতা’ ও ‘মা সারা’ বলে সম্বোধন করতেন।